Τροποποιημένη πρόταση απόφασης του Συμβουλίου για τη θέσπιση ειδικού προγράμματος έρευνας και τεχνολογικής ανάπτυξης στον τομέα της τυποποίησης, των μετρήσεων και των δοκιμών (1994-1998) (94/C 262/05) (Κείμενο που παρουσιάζει ενδιαφέρον για τον ΕΟΧ) COM(94) 243 τελικό - 94/0083(CNS)

(Υποβλήθηκε από την Επιτροπή, σύμφωνα με το άρθρο 189Α παράγραφος 2 της συνθήκης ΕΚ, στις 6 Ιουνίου 1994)

Η πρόταση της απόφασης του Συμβουλίου για τη θέσπιση ειδικού προγράμματος έρευνας και τεχνολογικής ανάπτυξης στον τομέα της τυποποίησης, των μετρήσεων και των δοκιμών (1994-1998) [COM(94) 68 τελικό - 94/0083 (CNS)] τροποποιείται ως εξής:

Τέταρτη αιτιολογική σκέψη

ότι, σύμφωνα με το άρθρο 130Θ παράγραφος 3, πρέπει να εκτιμηθούν τα χρηματοδοτικά μέσα που απαιτούνται για την εκτέλεση του παρόντος ειδικού προγράμματος 7 ότι τα οριστικά ποσά καθορίζονται από την αρμόδια για τον προϋπολογισμό αρχή ανάλογα με τις δυνατότητες των πόρων των δημοσιονομικών προοπτικών και τη σχετική προτεραιότητα η οποία αποδίδεται στον τομέα που αποτελεί αντικείμενο του παρόντος προγράμματος εντός της πρώτης δράσης του τετάρτου προγράμματος-πλαισίου 7

Αιτιολογική σκέψη 6α

(νέα)

ότι, λαμβάνοντας υπόψη ότι η αύξηση του ανώτατου συνολικού ποσού του προγράμματος-πλαισίου θα εξαρτάται κυρίως από την εκτίμηση της κατάστασης όσον αφορά την πρόοδο της εφαρμογής του 7 ότι η πρόοδος των εργασιών του παρόντος προγράμματος δεν θα χαρακτηρίζεται ικανοποιητική παρά μόνο εάν οι πρώτες αναλήψεις πιστώσεων πραγματοποιούντα εντός λογικής προθεσμίας μετά την έγκρισή του 7 ότι αυτή η προθεσμία δεν μπορεί σε καμία περίπτωση να είναι ανωτέρα των δώδεκα μηνών 7

Αιτιολογική σκέψη 12α

(νέα)

ότι οι προσπάθειες της Επιτροπής να απλοποιήσει και να επιταχύνει τις διαδικασίες υποβολής υποψηφιοτήτων και επιλογής και να τις καταστήσει πλέον διαφανείς πρέπει να συνεχισθούν προκειμένου να ευνοηθεί η εφαρμογή του προγράμματος και να διευκολυνθούν οι δραστηριότητες και οι επιχειρήσεις, κυρίως οι ΜΜΕ, τα ερευνητικά κέντρα και τα πανεπιστήμια, οφείλουν να αναλάβουν ώστε να συμμετάσχουν σε μία κοινοτική δράση στους τομείς της έρευνας ανάπτυξης και τεχνολογίας 7

Αιτιολογική σκέψη 13α

(νέα)

ότι οι ερευνητικές δραστηριότητες σχετικά με την τυποποίηση, τις μετρήσεις και τις δοκιμές στον τομέα της σιδηρουργίας, θεωρείται ότι μπορούν να συμπεριληφθούν στο παρόν ειδικό πρόγραμμα εάν οι δραστηριότητες αυτές έχουν προανανταγωνιστικό και πολυτομεακό χαρακτήρα 7

Άρθρο 2 παράγραφος 1

1. Το ποσό που κρίνεται αναγκαίο για την εκτέλεση του προγράμματος ανέρχεται σε 167 εκατομμύρια Ecu, συμπεριλαμβανομένου ποσοστού 10,9 % το ανώτερο για τις δαπάνες προσωπικού και διοικητικής λειτουργίας. Οι πρώτες πιστώσεις υποχρεώσεων πραγματοποιούνται εντός προθεσμίας δώδεκα μηνών το ανώτερο μετά την έγκριση του προγράμματος εκτός εάν η υπέρβαση αυτής της προθεσμίας δικαιολογείται επαρκώς.

Άρθρο 2 παράγραφος 4

4. Οι διαθέσιμες πιστώσεις για κάθε οικονομικό έτος καθορίζονται από την αρμόδια για τον προϋπολογισμό αρχή σε συνάρτηση με τους διαθέσιμους πόρους των δημοσιονομικών προοπτικών και σύμφωνα με τις επιστημονικές και τεχνολογικές προτεραιότητες που έχουν καθοριστεί από το τέταρτο πρόγραμμα-πλαίσιο.

ΠΑΡΑΡΤΗΜΑ I

Τμήμα 2 πρώτη παράγραφος

Ανεξαρτήτως του πεδίου που υπεισέρχονται - φυσική, χημεία ή βιολογία οι επακριβείς και αξιόπιστες μετρήσεις είναι ουσιαστικής σημασίας για την εύρυθμη λειτουργία της σύγχρονης κοινωνίας. Χωρίς αυτές, οι βιομηχανίες, ιδιαίτερα δε στους τομείς υψηλής τεχνολογίας, δεν μπορούν να λειτουργήσουν, οι συναλλαγές υποβαθμίζονται λόγω διενέξεων, η υγειονομική περίθαλψη καθίσταται εμπειρική και δεν είναι δυνατόν να εφαρμοσθούν επιτυχώς ούτε οι νομοθετικές διατάξεις για την προστασία του περιβάλλοντος και των εργαζομένων, ούτε η κοινή γεωργική πολιτική και για την ενιαία αγορά. Κατά συνέπεια, οι βιομηχανικώς προηγμένες χώρες παραχωρούν ποσοστό μεγαλύτερο του 6 % του ακαθάριστου εθνικού προϊόντος τους στις μετρήσεις και σε συναφείς δραστηριότητες. Η δράση της Κονότητας για την καθιέρωση εναρμονισμένων συστημάτων μετρήσεων, υλικών αναφοράς και προτύπων ανταποκρίνεται στις αρχές της επικουρικότητας και της συνοχής και προωθεί τους στόχους της Λευκής Βίβλου της Επιτροπής για την ανάπτυξη, την ανταγνωστικότητα και την απασχόληση. Η ανάγκη αυτή είναι ακόμη περισσότερο πιεστική για τα κράτη μέλη που διαθέτουν υποδομή χαμηλοτέρου επιπέδου για μετρήσεις και δοκιμές.

Τμήμα 2 έβδομη παράγραφος

Κατά την επιδίωξη αυτών των στόχων οι δραστηριότητες του προγράμματος «Τυποποίηση, μετρήσεις και δοκιμές» θα εκτελεσθούν σε στενή συνεργασία με τις δραστηριότητες άλλων ειδικών προγραμμάτων (π.χ. βιομηχανικές τεχνολογίες και τεχνολογίες υλικών, περιβάλλον και κλίμα, επιστήμες και τεχνολογίες θάλασσας, βιοτεχνολογία, βιοϊατρική και υγεία, γεωργική βιομηχανία και τεχνολογίες τροφίμων, κοινωνικοοικονομική έρευνα). Επίσης, οι δραστηριότητες που στοχεύουν στην ενίσχυση της μετρολογικής υποδομής σε ευρωπαϊκό επίπεδο θα εκτελεσθούν κατόπιν διαβουλεύσεων με τα υπάρχοντα δίκτυα εθνικών εργαστηρίων, όπως π.χ. EUROMET, EURACHEM, EUROLAB, WECC και WELAC. Λαμβάνοντας υπόψη ότι αυξάνεται η σημασία που αποδίδεται στην επίλυση, βραχυπρόθεσμα και μεσοπρόθεσμα, απρόβλεπτων δυσκολιών που προκύπτουν κατά την ανάπτυξη και την εφαρμογή μεγάλου αριθμού πολιτικών της Κοινότητας, είναι επίσης αναγκαίο να καθιερωθούν νέα θεματικά δίκτυα αριστείας. Το δίκτυα αυτά μπορούν να χρησιμεύσουν όχι μόνον για την επίλυση τεχνικών και επιστημονικών προβλημάτων, αλλά και ως σημείο αναφοράς για τις επιχειρήσεις (ιδίως για τις ΜΜΕ) που παράγουν αγαθά και υπηρεσίες, ως πυρήνας για την ανάλυση των εθνικών αναγκών, ως κέντρο διάδοσης, ανταλλαγής και μετάδοσης των πληροφοριών και ως κέντρο επιμόρφωσης υψηλού επιπέδου.

Πεδίο II δεύτερη παράγραφος πέμπτη περίπτωση

- Απαραίτητες μετρήσεις στα εργαστήρια των τελωνείων: η προστασία των εξωτερικών συνόρων της Κοινότητας κατά της εισαγωγής παρανόμων ουσιών, προϊόντων ανεπαρκούς ποιότητας, παραποιήσεων ή απομιμήσεων υλικών, καθιστά αναγκαία την εκπόνηση νέων βελτιωμένων και εναρμονισμένων μεθόδων δειγματοληψίας και μετρήσεων. Ιδιαιτέρως, πρέπει να προωθηθούν μέτρα για τον έλεγχο της σύμπτωσης ετικέτας και περιεχομένου, με στόχο την προστασία των καταναλωτών και του περιβάλλοντος. Εξάλλου, μετρήσεις είναι αναγκαίες για να καθοριστεί το ποσό των τελών που πρέπει να καταβάλλονται ή να επιστρέφονται.

Πεδίο III δεύτερη παράγραφος τρίτη περίπτωση

- Δικονομικό σύστημα: είναι αναγκαίες συντονισμένες δραστηριότητες για την κατάρτιση και εναρμόνιση ειδικών μετρήσεων στον τομέα της εγκληματολογίας και κατά την καταπολέμηση ιδίως των ναρκωτικών, για την στήριξη της προσφάτως καθιερωθείσας ευρωπαϊκής δικαστικής συνεργασίας. Μολονότι τα ανωτέρω μέτρα ενδιαφέρουν ελάχιστα εργαστήρια, ο πρωτοποριακός χαρακτήρας τους και οι επιπτώσεις των αποτελεσμάτων τους δικαιολογούν μία συντονισμένη δράση.